BDMS วิ่ง 5% ซื้อขายทะลัก 2 พันลบ. โบรกอัพกำไรปีนี้โต 18% หลังโชว์งบ Q1 เด่น
BDMS วิ่ง 5% ซื้อขายหนาแน่น ทะลุ 2 พันลบ. โบรกอัพกำไรปีนี้โต 18% แตะ 9.36 พันลบ. หลังโชว์งบไตรมาส 1 สูงกว่าคาด เคาะเป้า 31 บ.
BDMS วิ่ง 5% ซื้อขายหนาแน่น ทะลุ 2 พันลบ. โบรกอัพกำไรปีนี้โต 18% แตะ 9.36 พันลบ. หลังโชว์งบไตรมาส 1 สูงกว่าคาด เคาะเป้า 31 บ.
13 พ.ค. 2565

ผู้สื่อข่าวรายงานว่าวันนี้ (13 พ.ค. 2565) ราคาหุ้นบริษัท กรุงเทพดุสิตเวชการ จำกัด (มหาชน) หรือ BDMS ณ เวลา 11:36 น. อยู่ที่ระดับ 27.25 บาท เพิ่มขึ้น 1.25 บาท หรือ 4.81% โดยทำจุดสูงสุดที่ 27.50 บาท และทำจุดต่ำสุดที่ 26 บาท ด้วยมูลค่าการซื้อขาย 2.09 พันล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (13 พ.ค. 2565) ว่า BDMS รายงานกำไรสุทธิไตรมาส 1/2565 อยู่ที่ 3,443 ล้านบาท เพิ่มขึ้น 157% จากงวดเดียวกันของปีก่อน และเพิ่มขึ้น 31% จากไตรมาสก่อน ซึ่งดีกว่าคาด 14% จากรายได้เกี่ยวกับ Covid ราว 17% ของรายได้ทั้งหมด และการฟื้นตัวของผู้ป่วย Non-covid ทั้งในประเทศและต่างประเทศ โดยในไตรมาส 1/2565 สัดส่วนรายได้จากผู้ป่วยต่างชาติอยู่ที่ 22% ผู้ป่วยจาก Middle East เติบโต 256% จากงวดเดียวกันของปีก่อน, CLMV เติบโต 58% จากงวดเดียวกันของปีก่อน และคนจีน เติบโต 37% จากงวดเดียวกันของปีก่อน
ทั้งนี้โทนเป็นบวก จาก Analyst meeting คาดว่าผู้ป่วยต่างชาติจะกลับมาจาก Pent-up demand ของโรคซับซ้อนและเรื้อรังที่รอเข้ามารักษา และได้รับอานิสงส์จากการเปิดประเทศ โดยทางฝ่ายวิจัยคาดปี 2565 สัดส่วนรายได้จากผู้ป่วยต่างชาติที่ 25% ของรายได้รวม ปรับประมาณการกำไรสุทธิปี 2565 ขึ้น 4% อยู่ที่ 9,363 ล้านบาท เพิ่มขึ้น 18% จากงวดเดียวกันของปีก่อน ส่วนปี 2566 ปรับขึ้น 11% อยู่ที่ 11,127 ล้านบาท เพิ่มขึ้น 19% จากงวดเดียวกันของปีก่อน สะท้อนกำไรไตรมาส 1/2565 ที่ดีกว่าคาด และแนวโน้มของผู้ป่วยต่างชาติ ประเภท Fly-in และ Medical tourism เพิ่มขึ้นต่อเนื่อง โดยมีปัจจัยหนุนจากการเปิดประเทศ อีกทั้งเตรียมพิจารณาในการยกเลิกระบบ Thailand Pass อีกด้วย
สำหรับราคาหุ้น Outperform SET เพิ่มขึ้น 20% ในช่วง 3 เดือนที่ผ่านมา ปัจจุบัน BDMS เทรดอยู่ที่ปี 2566 บนค่า PER ที่ 37.10 เท่า ซึ่งทางฝ่ายวิจัยชอบ BDMS จาก 1) Outlook ที่ดีต่อเนื่อง นโยบายการเปิดประเทศที่คลี่คลาย มากขึ้นทำให้ผู้ป่วยต่างชาติฟื้นตัว, 2) มีสถานพยาบาลครอบคลุมเกือบทั่วประเทศ และมีจำนวนเตียงอยู่ที่ 6,566 เตียงมากสุดในกลุ่ม รพ. เพื่อรองรับ ผู้ป่วย และ 3) มี Upside จากผู้ป่วยประเทศจีนหากรัฐบาลจีนคลาย Lockdown แนะนำ “ซื้อ” ปรับราคาเป้าหมายขึ้นเป็น 31 บาท